Гэты “Пакт мэраў” — буйны праект, удзельнікі якога імкнуцца да ўстойлівага энергетычнага развіцця і эканомнага выкарыстання паліўных рэсурсаў. У пакце ўдзельнічаюць 5 тысяч гарадоў па ўсім свеце. Браслаў стаў сёмым у Беларусі. Згодна з праектам усе гарады добраахвотна бяруць на сябе абавязацельствы “20-20-20”: на 20 працэнтаў скараціць выкіды вуглякіслага газу, на столькі ж паменшыць спажыванне энергіі і да 20 працэнтаў павялічыць долю выкарыстання аднаўляльных крыніц энергіі. І зрабіць усё гэта да 2020 года. На практыцы рэалізацыя такой задачы заключаецца ў распрацоўцы кожным горадам-падпісантам Плана дзеянняў па ўстойлівай энергетыцы, які ўключае шэраг мерапрыемстваў па зніжэнні спажывання рэсурсаў пры захаванні камфортнасці пражывання мясцовых жыхароў.